
ΝΟΜΟΣ ΥΠΆΡΙΘ. 2838 

Ρύθμιση θεμάτων προσωπικού της Ελληνικής Αστυνο¬ 
μίας και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

Άρθρο 1 

1. Οι οργανικές επί θητεία θέσεις συνοριακών φυλάκων, 
που προβλέπονται από τις διατάξεις της παρ. 3 του άρ¬ 
θρου 2 του ν. 2622/1998 (ΦΕΚ 138 Α') και της παρ. 1 του 
άρθρου 1 του π.δ. 177/1999 (ΦΕΚ 166Α'), αυξάνονται κα¬ 
τά χίλιες (1.000) και διαμορφώνονται συνολικά στις τρεις 
χιλιάδες διακόσιες τριάντα (3.230) θέσεις. 

2. Το δεύτερο και τρίτο εδάφιο της παρ. 1 του άρθρου 3 
του ν. 2622/1998 (ΦΕΚ 138 Α') αντικαθίστανται ως εξής: 

"Οι συνοριακοί φύλακες προσλαμβάνονται για κάθε νο¬ 
μό ή νησί ξεχωριστά, από υποψηφίους που κατοικούν την 
τελευταία διετία ή κατοικούσαν από της γεννήσεώς τους 
και μέχρι τη συμπλήρωση του 18ου έτους της ηλικίας στο 
συγκεκριμένο νομό ή νησί, όπου λειτουργούν ή πρόκειται 
να λειτουργήσουν Υπηρεσίες Συνοριακής Φύλαξης και 
κατά προτίμηση ή αποκλειστικά στις περιοχές αυτών, που 
περιλαμβάνονται στην τοπική αρμοδιότητα των εν λόγω 
Υπηρεσιών. Με απόφαση του Υπουργού Δημόσιας Τάξης 
καθορίζεται κάθε φορά ο αριθμός των προσλαμβανομέ- 
νων συνοριακών φυλάκων από κάθε νομό ή νησί ή από ο¬ 
ρισμένες περιοχές αυτών." 

3. Οι οργανικές επί θητεία θέσεις ειδικών φρουρών, που 
προβλέπονται από τις διατάξεις της παρ. 1 του άρθρου 9 
του ν. 2734/1999 (ΦΕΚ 161 Α'), αυξάνονται κατά χίλιες 
τριακόσιες (1.300) και διαμορφώνονται συνολικά στις δύο 
χιλιάδες τριακόσιες (2.300) θέσεις. 

Επίσης, συνιστώνται εκατό (100) θέσεις ειδικών φρου¬ 
ρών για τη φύλαξη των σταθμών και εγκαταστάσεων του 
ΜΕΤΡΟ του οποίου η ανάδοχος εταιρεία "ΑΤΤΙΚΟ ΜΕΤΡΟ 
Α.Ε." αναλαμβάνειτις δαπάνες πρόσληψης, εκπαίδευσης, 
εξοπλισμού, μισθοδοσίας, ασφάλισης και αποζημίωσης, 
καθώς και κάθε άλλη σχετική δαπάνη που προκύπτει από 
την εκτέλεση του ως άνω έργου. Με σύμβαση που καταρ¬ 
τίζεται μεταξύ του ελληνικού Δημοσίου και της αναδόχου 
εταιρείας "ΑΤΤΙΚΟ ΜΕΤΡΟ Α.Ε." καθορίζονταιτο ύψος και 


η διαδικασία απόδοσης στο Δημόσιο από την ανάδοχο ε¬ 
ταιρεία των σχετικών δαπανών. 

Άρθρο 2 

Η παρ. 2του άρθρου 1 του ν. 2622/1998 (ΦΕΚ 136 Α') α¬ 
ντικαθίσταται ως εξής: 

"2. Υπηρεσίες Συνοριακής Φύλαξης δύνανται να ιδρύο¬ 
νται σε παραμεθόριους και όμορους αυτών νομούς, κα¬ 
θώς και σε νησιά που βρίσκονται εγγύς των θαλάσσιων 
συνόρωντης χώρας. Η ίδρυση, η οργάνωση, η λειτουργία 
και οι αρμοδιότητες των Υπηρεσιών Συνοριακής Φύλαξης 
καθορίζονται με προεδρικό διάταγμα, που προτείνεται α¬ 
πό τους Υπουργούς Οικονομικών και Δημόσιας Τάξης." 

Άρθρο 3 

1. Η παρ. 4 του άρθρου 9 του ν. 2734/1999 (ΦΕΚ 161 Α') 
αντικαθίσταται ως εξής: 

"4. Οι ειδικοί φρουροί εκτελούν καθήκοντα φύλαξης ευ¬ 
παθών στόχων αστυνομικού ενδιαφέροντος ιδίως κτιρίων 
και εγκαταστάσεων, δημοσίων υπηρεσιών, δικαστικών 
αρχών, οργανισμών κοινής ωφέλειας, διπλωματικών αντι¬ 
προσωπειών, κατοικιών κυβερνητικών αξιωματούχων και 
υπηρεσίες περιπολιών. Επίσης, δύναται να διατίθενται για 
τη στελέχωση Ειδικών Αστυνομικών Υπηρεσιών ή τη συ¬ 
γκρότηση ειδικών μονάδων και μεταβατικών αποσπασμά¬ 
των προς αντιμετώπιση ιδιαίτερων μορφών εγκληματικό¬ 
τητας και αναζήτησης διωκομένων ή εξαφανισθέντων 
προσώπων. Κατά την άσκηση των ανατιθέμενων σε αυ¬ 
τούς καθηκόντων έχουντις ίδιες εξουσίες, καθήκοντα και 
υποχρεώσεις με το αστυνομικό προσωπικό, πλην αυτών 
που αναφέρονται στη βεβαίωση ποινικών παραβάσεων 
και στην άσκηση προανακριτικών καθηκόντων." 

2. Στο τέλος της παρ. 5 του άρθρου 9 του ν. 2734/1999 
(ΦΕΚ 161 Α') προστίθεται εδάφιο ως εξής: 

"Από τον αριθμό των προσλαμβανομένων ποσοστό 20% 
καλύπτεται από υποψηφίους που κατέχουν απολυτήριο 
τίτλο Ενιαίου Πολυκλαδικού Λυκείου κλάδου σπουδών 
που δεν αντιστοιχεί σε δέσμη ή πτυχίο Τεχνικού Επαγγελ¬ 
ματικού Λυκείου και το υπόλοιπο ποσοστό από υποψηφί¬ 
ους που κατέχουν οποιονδήποτε άλλο απολυτήριο τίτλο 
όλωντωντύπωνΛυκείου. Σε περίπτωση που οιθέσειςτων 
προσλαμβανομένων με τίτλο σπουδών μιας κατηγορίας 
υποψηφίων δεν καλύπτονται, οι κενές θέσεις συμπληρώ¬ 
νονται από υποψηφίους της άλλης κατηγορίας." 

Άρθρο 4 

Οι οργανικές θέσεις αστυνομικού προσωπικού γενικών 
καθηκόντων, πουπροβλέπονται από τις διατάξεις του άρ¬ 
θρου 19 του ν. 2800/2000 (ΦΕΚ 41 Α'), αυξάνονται κατά 
σαράντα (40) για τους βαθμούς του Υπαστυνόμου Α' Υ- 
παστυνόμου Β' και κατά διακόσιες (200) για τους βαθμούς 
του Ανθυπαστυνόμου Αρχιφύλακα και μειώνονται κατά 
διακόσιες ογδόντα (280) για το βαθμό του Αστυφύλακα. 

Άρθρο 5 

Συμπληρώνονται οι ισχύουσες διατάξεις περί μισθολο- 
γικών προαγωγών των εν ενεργεία Αστυνομικών και αντι¬ 
στοίχων του Πυροσβεστικού και Λιμενικού Σώματος, ως 
εξής: 

α. Αστυφύλακες, Υπαξιωματικοί μη Παραγωγικής Σχο¬ 
λής της Ελληνικής Αστυνομίας και οι αντίστοιχοι του Πυ¬ 
ροσβεστικού και Λιμενικού Σώματος, προάγονται μισθο- 
λογικά στους βαθμούς Αρχιφύλακα, Ανθυπαστυνόμου, Υ¬ 
παστυνόμου Β', Υπαστυνόμου Α', Αστυνόμου Β', 
Αστυνόμου Α', με τη συμπλήρωση οκτώ (8), δεκατέσσερα 
(14), δεκαοκτώ (18), είκοσι δύο (22), είκοσι πέντε (25), εί¬ 
κοσι εννέα (29) ετών συνολικής πραγματικής υπηρεσίας 
αντιστοίχως. Όσοι από τους ανωτέρω συμπληρώσουν πέ¬ 
ντε (5), έντεκα (11), δεκαέξι (16), είκοσι (20), είκοσι επτά 
(27) και τριάντα ένα (31) έτη πραγματικής υπηρεσίας λαμ¬ 
βάνουν τα δύο τρίτα (2/3) της διαφοράς του βασικού μι¬ 
σθού του Επιλοχία και Αρχιφύλακα, Αρχιφύλακα και Αν¬ 
θυπαστυνόμου, Ανθυπαστυνόμου και Υπαστυνόμου Β', Υ¬ 
παστυνόμου Β' και Υπαστυνόμου Α', Αστυνόμου Β' και 
Αστυνόμου Α', Αστυνόμου Α' και Αστυνομικού Υποδιευθυ¬ 
ντή αντίστοιχα που σε κάθε περίπτωση προσαυξάνεται με 
το αναλογούν επίδομα Ειδικής Απασχόλησης. 

β. Αρχιφύλακες προερχόμενοι από την Παραγωγική 
Σχολή Υπαξιωματικών, Αρχιφύλακες Ειδικών Υπηρεσιών, 
με εξαίρεση τους προαχθέντες ή προαγόμενους κατά τις 
διατάξεις του άρθρου 3 του ν. 772/1978 και Αρχιφύλακες 
που έχουν προαχθεί ή προάγονται επ’ ανδραγαθία, κα¬ 
θώς και οι αντίστοιχοι αυτών του Πυροσβεστικού και Λι¬ 
μενικού Σώματος προάγονται μισθολογικά στους βαθ¬ 
μούς του Ανθυπαστυνόμου, Υπαστυνόμου Β', Υπαστυνό¬ 
μου Α', Αστυνόμου Β', Αστυνόμου Α' με τη συμπλήρωση 
εννέα (9), δεκαπέντε (15), δεκαεννέα (19), είκοσι τέσσερα 
(24) και είκοσι οκτώ (28) ετών συνολικής πραγματικής υ¬ 
πηρεσίας αντίστοιχα. Όσοι από τους ανωτέρω συμπλη¬ 
ρώνουν δεκαεπτά (17), είκοσι ένα (21), είκοσι έξι (26) έτη 
και στα τριάντα (30) έτη πραγματικής υπηρεσίας λαμβά- 
νουντα δύο τρίτα (2/3) της διαφοράς του βασικού μισθού 
του Υπαστυνόμου Β' και Υπαστυνόμου Α', Υπαστυνόμου 
Α'και Αστυνόμου Β', Αστυνόμου Β' και Αστυνόμου Α'και Α¬ 
στυνόμου Α' και Αστυνομικού Υποδιευθυντή, αντίστοιχα. 

γ. Ανθυπαστυνόμοι της Ελληνικής Αστυνομίας και αντί¬ 
στοιχοι του Πυροσβεστικού και Λιμενικού Σώματος, που 
αποστρατεύονται λόγω ορίου ηλικίας ή τριακονταπεντα- 
ετίας, λαμβάνουν ένα μήνα πριν την αποστρατεία τους τα 
δύο τρίτα (2/3) της διαφοράς του βασικού μισθού του Α¬ 
στυνομικού Υποδιευθυντή και Αστυνομικού Διευθυντή. 

δ. Κατά τα λοιπά εξακολουθούν να ισχύουν οι διατάξεις 
του άρθρου 8 παρ. 2 του ν. 2512/1997. 

ε. Οι προαγωγές, που προβλέπονται από τις διατάξεις 
του παρόντος άρθρου, δεν λαμβάνονται υπόψη ως προς 
τις υποχρεώσεις και τα δικαιώματα εν γένει για τα Μετο¬ 
χικά και Επικουρικά Ταμεία, καθώς και τα Ταμεία Πρόνοι¬ 


ας και Αλληλοβοήθειας. Με απόφαση του αρμόδιου ή των 
αρμόδιων κατά περίπτωση Υπουργών, που εκδίδεται ε¬ 
ντός έξι (6) μηνών από της ισχύος του παρόντος νόμου, 
καθορίζεται ο χρόνος, ο τρόπος, η διαδικασία, καθώς και 
κάθε άλλη αναγκαία λεπτομέρεια για την ενεργοποίηση 
των προαναφερόμενων δικαιωμάτων και υποχρεώσεων. 

στ. Οι διατάξεις των περιόδων (α), (β), (γ), και (ε) εφαρ¬ 
μόζονται και για το Στρατιωτικό Προσωπικό των Ενόπλων 
Δυνάμεων με την αντιστοιχία του ν. 2448/ 1996. Ειδικά η 
περίοδος (γ) εφαρμόζεται μόνο για τους προερχόμενους 
από τις Παραγωγικές Σχολές Υπαξιωματικών των Ενό¬ 
πλων Δυνάμεων. 

ζ. Η ισχύς αυτού του άρθρου αρχίζει από 1.1.2001. 

Άρθρο 6 

Μισθολογικές προαγωγές αξιωματικών 
1. Σε αξιωματικούς που προέρχονται από Ανώτατα Στρα¬ 
τιωτικά Εκπαιδευτικά Ιδρύματα (Α.Σ.Ε.Ι.) ή αντίστοιχες πα¬ 
ραγωγικές Σχολές Αξιωματικών της Ελληνικής Αστυνο¬ 
μίας, του Λιμενικού και Πυροσβεστικού Σώματος, καθώς 
και σε απευθείας ή με διαγωνισμό κατατασσόμενους στο 
σώμα των αξιωματικών και τα κοινά σώματα των Ενόπλων 
Δυνάμεων από την ονομασία τους ως αξιωματικοί, σε α¬ 
ξιωματικούς ειδικών καθηκόντων της Ελληνικής Αστυνο¬ 
μίας πτυχιούχους Α.Ε.Ι., και σε αξιωματικούς Ειδικών Υπη¬ 
ρεσιών του Πυροσβεστικού Σώματος, από το βαθμό του 
Ανθυπολοχαγού και άνω και σε αντίστοιχους των λοιπών 
Κλάδων, καθώς και της Ελληνικής Αστυνομίας, του Λιμενι¬ 
κού και Πυροσβεστικού Σώματος, παρέχεται με πράξη του 
αρμόδιου Υπουργού, βασικός μισθός επόμενου και μεθε¬ 
πόμενου βαθμού, προσαυξανόμενος μεταπάσης φύσεως 
επιδόματα και λοιπές παροχές, πλην των ειδικά αναφερο- 
μένων στην παράγραφο 7, με τη συμπλήρωση συνολικής 
πραγματικής υπηρεσίας στο Σώμα, ως εξής: 

α. Σε Ανθυπολοχαγούς, με τη συμπλήρωση έξι (6) ετών, 
ο βασικός μισθός του Υπολοχαγού, και με τη συμπλήρω¬ 
ση δώδεκα (12) ετών, τα δύο τρίτα (2/3) της διαφοράς του 
βασικού μισθού του Λοχαγού. 

β. Σε Υπολοχαγούς, με τη συμπλήρωση δέκα (10) ετών, 
ο βασικός μισθός του Λοχαγού, και με τη συμπλήρωση δε¬ 
καπέντε (15) ετών, τα δύο τρίτα (2/3) της διαφοράς του 
βασικού μισθού του Ταγματάρχη. 

γ. Σε Λοχαγούς, με τη συμπλήρωση δεκαπέντε (15) ε¬ 
τών, ο βασικός μισθός του Ταγματάρχη, και με τη συ¬ 
μπλήρωση δεκαεννέα (19) ετών, τα δύο τρίτα (2/3) της 
διαφοράς του βασικού μισθού του Αντισυνταγματάρχη. 

δ. Σε Ταγματάρχες, με τη συμπλήρωση δεκαεννέα (19) 
ετών, ο βασικός μισθός του Αντισυνταγματάρχη, και με τη 
συμπλήρωση είκοσι τριών (23) ετών, τα δύο τρίτα (2/3) 
της διαφοράς του βασικού μισθού του Συνταγματάρχη. 

ε. Σε Αντισυνταγματάρχες, με τη συμπλήρωση είκοσι 
τριών (23) ετών, ο βασικός μισθός του Συνταγματάρχη, 
και με τη συμπλήρωση είκοσι επτά (27) ετών, τα δύο τρίτα 
(2/3) της διαφοράς του βασικού μισθού του Ταξιάρχου. 

στ. Σε Συνταγματάρχες, με τη συμπλήρωση είκοσι επτά 
(27) ετών, ο βασικός μισθός του Ταξιάρχου, και με τη συ¬ 
μπλήρωση τριάντα ενός (31) ετών, τα δύο τρίτα (2/3) της 
διαφοράς του βασικού μισθού του Υποστράτηγου. 

ζ. Σε Ταξίαρχους, με τη συμπλήρωση τριάντα ενός (31) 
ετών, τα δύο τρίτα (2/3) της διαφοράς του βασικού μισθού 
του Υποστράτηγου. 

η. Σε Υποστράτηγους, με τη συμπλήρωση τριάντα δύο 

(32) ετών, τα δύοτρίτα (2/3) της διαφοράςτου βασικού μι¬ 
σθού του Αντιστράτηγου. 

θ. Σε Αντιστράτηγους, με τη συμπλήρωση τριάντα δύο 
(32) ετών, τα δύο τρίτα (2/3) της διαφοράς του αμέσως ε¬ 
πόμενου βασικού μισθού του μισθολογικού τους βαθμού. 

2. Αξιωματικοί της προηγούμενης παραγράφου από το 
βαθμό του Αντισυνταγματάρχη και άνω και αντίστοιχοι, 
που αποστρατεύονται αυτεπάγγελτα ως ευδοκίμως τερ- 
ματίσαντες τη σταδιοδρομία τους, προάγονται μισθολο- 
γικά στον αμέσως επόμενο βαθμό από εκείνον με τον ο¬ 
ποίο μισθοδοτούνται με πλήρη βασικό μισθό, ένα μήνα 
πριν από την αποστρατεία τους. 

3. Αξιωματικοί των Ενόπλων Δυνάμεων, που προέρχο¬ 
νται από μονίμους Υπαξιωματικούς και οι Αξιωματικοί του 
ν.δ. 649/1970 της Ελληνικής Αστυνομίας και αντίστοιχοι 
κατά βαθμό του Λιμενικού και Πυροσβεστικού Σώματος, 
προάγονται μισθολογικά και παρέχεται σε αυτούς ο βασι¬ 
κός μισθός του εν λόγω βαθμού, προσαυξανόμενος μετά 
πόσης φύσεως επιδόματα και λοιπές παροχές, πλην των 
ειδικά αναφερόμενων στην παράγραφο 7, με τη συμπλή¬ 
ρωση συνολικής πραγματικής υπηρεσίας στο Σώμα, ως ε¬ 
ξής: 

α. Ταγματάρχη, με τη συμπλήρωση είκοσι τριών (23) ε¬ 
τών. 

β. Αντισυνταγματάρχη, με τη συμπλήρωση είκοσι πέντε 
(25) ετών. 

γ. Συνταγματάρχη, οιΛοχαγοίπου συμπληρώνουντριά- 
ντα ένα (31) έτη πραγματικής συνολικής υπηρεσίας ή α¬ 
ποστρατεύονται λόγω ορίου ηλικίας, ένα μήνα πριν την α¬ 
ποστρατεία τους και οι Ταγματάρχες που συμπληρώνουν 
είκοσι εννέα (29) έτη πραγματικής συνολικής υπηρεσίας. 

δ. Συνταγματάρχη, οι Αξιωματικοί βαθμού Υπολοχαγού 
και άνω που αποστρατεύονται λόγω ορίου ηλικίας ή τρια- 
κονταπενταετίας, ένα μήνα πριν την αποστρατεία τους. 

4. Ανθυπασπιστές των Ενόπλων Δυνάμεων και αντίστοι¬ 
χοι της Ελληνικής Αστυνομίας, του Λιμενικού και Πυρο¬ 
σβεστικού Σώματος, που προέρχονται από μόνιμους υ- 
παξιωματικούς προάγονται μισθολογικά στο βαθμό του 
Ταγματάρχη και Αντισυνταγματάρχη με τη συμπλήρωση 
είκοσι τεσσάρων (24) και είκοσι επτά (27) ετών πραγματι¬ 
κής συνολικής υπηρεσίας αντίστοιχα. 

5. Η χορήγηση των ανωτέρω μισθολογικών προαγωγών 
σε καμία περίπτωση δεν θεμελιώνει δικαίωμα βαθμολογι¬ 
κής προαγωγής. 

6. Για την εφαρμογή των διατάξεων του παρόντος νό¬ 
μου ως χρόνος πραγματικής υπηρεσίας θεωρείται ο χρό¬ 
νος που διανύθηκε στις Ένοπλες Δυνάμεις ή στην Ελλη¬ 
νική Αστυνομία, το Λιμενικό και το Πυροσβεστικό Σώμα, ή 
την τέως Ελληνική Χωροφυλακή και την τέως Αστυνομία 
Πόλεων από την ημερομηνία κατάταξής τους, καθώς και 
ο χρόνος φοίτησης στα Α.Ε.Ι., τα Τ.Ε.Ι., τις Ακαδημίες Ε¬ 
μπορικού Ναυτικού (Α.Ε.Ν.) και εξάμηνη θαλάσσια υπη¬ 


ρεσία μετά τη λήψη διπλώματος ΓΤάξης Αξιωματικού του 
Εμπορικού Ναυτικού, εφόσον η φοίτηση ή το πτυχίο απο¬ 
τελεί τυπικό προσόν κατάταξής τους. Δεν λογίζεται ως 
πραγματική υπηρεσία, η υπηρεσία στις Ένοπλες Δυνά¬ 
μεις ως κληρωτού ή εφέδρου, καθώς και ο πέραν του ε¬ 
λάχιστου χρόνου φοίτησης στις σχολές της παραγράφου 
1 του παρόντος. 

7. Γιατον υπολογισμό των αποδοχών των παραπάνω μι- 
σθολογικών προαγωγών στους επόμενους βαθμούς δεν 
λαμβάνονται υπόψη τα επιδόματα θέσης υψηλής ή αυξη¬ 
μένης ευθύνης, Διοίκησης - Διεύθυνσης και τα τυχόν έξο¬ 
δα παράστασης. 

8. Οι προαγωγές, που προβλέπονται από τις διατάξεις 
του παρόντος άρθρου, δεν λαμβάνονται υπόψη ως προς 
τις υποχρεώσεις και τα δικαιώματα εν γένει για τα Μετο¬ 
χικά και Επικουρικά Ταμεία, καθώς και τα Ταμεία Πρόνοι¬ 
ας και Αλληλοβοήθειας. Με απόφαση του αρμόδιου ή των 
αρμόδιων κατά περίπτωση Υπουργών, που εκδίδεται ε¬ 
ντός έξι (6) μηνών από της ισχύος του παρόντος νόμου, 
καθορίζεται ο χρόνος, ο τρόπος, η διαδικασία, καθώς και 
κάθε άλλη αναγκαία λεπτομέρεια για την ενεργοποίηση 
των προαναφερόμενων δικαιωμάτων και υποχρεώσεων. 

9. Οι διατάξεις του άρθρου αυτού ισχύουν από 
1.7.2000. 

Άρθρο 7 

Η ισχύς του παρόντος νόμου αρχίζει από τη δημοσίευ¬ 
ση του στην Εφημερίδα της Κυβερνήσεως, εκτός εάν ορί¬ 
ζεται διαφορετικά σε επί μέρους διατάξεις. 

Παραγγέλλομε τη δημοσίευση του παρόντος στην Ε¬ 
φημερίδα της Κυβερνήσεως και την εκτέλεσή του ως νό¬ 
μου του Κράτους. 

Αθήνα, 3 Αυγούστου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΕΘΝΙΚΗΣ ΑΜΥΝΑΣ 

Α. ΤΣΟΧΑΤΖΟΠΟΥΛΟΣ 


ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ 


ΕΜΠΟΡΙΚΗΣ ΝΑΥΤΙΛΙΑΣ 

X. ΠΑΠΟΥΤΣΗΣ 


ΔΗΜΟΣΙΑΣ ΤΑΞΗΣ 

Μ. ΧΡΥΣΟΧΟΪΔΗΣ 


ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

X. ΒΕΡΕΛΗΣ 


Θεωρήθηκε καί τέθηκε η Μεγάλη Σφραγίδα του Κράτους. 
Αθήνα, 4 Αυγούστου 2000 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Μ. ΣΤΑΘΟΠΟΥΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.θί.0Γ 
θ-ΓΠ3ίΙ: ννθ0ΐΤΙ33ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 

Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. α- 
νά δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 8< Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































